司馬睿

晉元帝司馬睿，字景文，係東晉立國皇帝。

佢係晉朝皇室成員。喺八王之亂之間曾經參與過戰鬥，但因為能力唔夠，所以再無被起用，喺江南生活，結交唔少江南當地人。西晉滅亡之後，喺江南一班世家大族支持底下，司馬睿就喺318年登基做皇帝，建都建康，統治江南一帶。

之但係司馬睿本身並無實權，晉朝實際係由世家大族王導同王敦話事。司馬睿本來有意削弱王家權力，結果王敦喺322年作反，攻入建康。司馬睿亦因為咁憂鬱而死。

生平
佢原先係琅邪王。

318年，喺知道晉愍帝已經遇害之後，司馬睿喺江南登基做東晉第一位皇帝，就係晉元帝。

祖逖想收復北方失地，晉元帝畀好少支援畀佢，但係祖逖都收復番黃河以南好多地。祖逖喺321年病死之後，後趙又攻佔番好多地方。

323年1月，晉元帝過身，由太子司馬紹繼位，就係晉明帝。

家庭

仔
明帝司馬紹
琅邪孝王司馬裒
東海哀王司馬沖
武陵威王司馬晞
濟陰悼王司馬煥
簡文帝司馬昱

女
尋陽公主
南康公主

東晉皇帝